कहा- बुजुर्गों को रेल किराए में छूट दें; बात नीयत की है, सरकार गरीब नहीं हो जाएगी
Arvind Kejriwal Letter to PM Narendra Modi; Follow  Indian Railways Senior Citizen Concession Latest News, Updates On Dainik Bhaskar (दैनिक भास्कर)
दिल्ली के मुख्यमंत्री अरविंद केजरीवाल ने प्रधानमंत्री मोदी को चिट्‌ठी लिखकर सीनियर सिटीजन्स को रेल किराए में दी जाने वाली छूट को दोबारा बहाल करने की अपील की है। केजरीवाल ने लिखा- रेलवे का अगले साल का बजट 45 लाख करोड़ रुपए का है। बुजुर्गों को कन्सेशन देने पर 1600 करोड़ खर्च होते हैं। इसे खर्च करने से सरकार गरीब नहीं हो जाएगी।
ये है अरविंद केजरीवाल की चिट्‌ठी जो उन्होंने PM मोदी को लिखी...
20 मार्च 2020 से बंद हैं बुजुर्गों को मिलने वाला रेल कन्सेशन
सरकार ने 2020 में कोरोना महामारी को फैलने से रोकने के लिए लगाए गए लॉकडाउन के बाद सीनियर सिटीजन्स को रेल किराए में दी जाने वाली छूट बंद कर दी थीं। भारतीय रेलवे 60 साल या उससे ज्यादा उम्र के पुरुष यात्री को किराए में 40% और 58 साल या उससे ज्यादा उम्र की महिला को 50% की छूट देता था।
ये रियायतें मेल/एक्सप्रेस/राजधानी/शताब्दी/दुरंतो ग्रुप की ट्रेनों के सभी क्लास के किराए में दी गई थीं, लेकिन 20 मार्च 2020 को यह सुविधाएं बंद कर दी गई थी।
संसदीय समिति ने सिफारिश की, रेलवे की छूट देने की कोई योजना नहीं
हाल ही में संसद रेलवे की स्थायी समिति ने बुजुर्गों को दी जाने वाली रियायत को फिर से शुरू करने की सिफारिश की है। भाजपा सांसद राधा मोहन सिंह की अध्यक्षता वाली समिति ने कहा कि कोरोना के बाद हालात सामान्य हो गए हैं। नेशनल ट्रांसपोर्टर ने अपनी सामान्य वृद्धि भी हासिल कर ली है।
समिति ने यात्री रिजर्वेशन सिस्टम पर अपनी 12वीं एक्शन टेकन रिपोर्ट (17वीं लोकसभा) में यह भी इच्छा व्यक्त की थी कि सीनियर सिटीजन्स के फेयर कन्सेशन की समीक्षा की जा सकती है।
कम से कम स्लीपर क्लास और थर्ड AC क्लास के लिए इसे दोबारा लागू किया जा सकता है, ताकि जरूरतमंद नागरिक इस सुविधा का लाभ उठा सकें। हालांकि रियायत फिर से शुरू करने की रेलवे की कोई तत्काल योजना नहीं है।
पिछले दिनों कई बार BJP और PM मोदी को घेर चुके केजरीवाल...
दिल्ली विधानसभा में कहा था- PM मोदी दोनों हाथों से देश लूट रहे
CM केजरीवाल ने दिल्ली विधानसभा में कहा था कि PM मोदी कम पढ़े-लिखे हैं, इसीलिए चीजों को ठीक ढंग से नहीं समझ पाते हैं। कांग्रेस ने देश को 75 साल में जितना लूटा, उससे ज्यादा तो भाजपा ने 7 साल में देश को लूटा है। PM दोनों हाथों से देश लूट रहे हैं। अगर जॉइंट पार्लियामेंट कमेटी (JPC) की जांच हुई तो अडाणी नहीं, मोदी जी डूबेंगे। पढ़ें पूरी खबर...
BJP पर आरोप- वह हमारे विधायक खरीदने की कोशिश में
विधानसभा में विश्वास प्रस्ताव पेश करते ही भाजपा के सारे विधायक सदन छोड़कर बाहर निकल गए थे। इस पर केजरीवाल ने हुए कहा था- केजरीवाल ने सदन में आगे कहा कि BJP हमारे विधायकों को खरीदने की कोशिश में है। उन्हें धमकाया जा रहा है। उनसे कहा गया कि हमारे साथ आ जाओ नहीं तो जेल में डाल देंगे। पढ़ें पूरी खबर...